Κλαυδία των Βαλουά

Η Κλαυδία, γαλλ. Claude de Valois (12 Νοεμβρίου 1547 - 21 Φεβρουαρίου 1575) από τον Οίκο των Βαλουά ήταν πριγκίπισσα της Γαλλίας και με τον γάμο της έγινε πριγκίπισσα της Λωρραίνης.

 Ήταν η δεύτερη κόρη του βασιλιά Ερρίκου Β΄ της Γαλλίας και της Αικατερίνης των Μεδίκων, κόρης του Λαυρέντιου δούκα του Ουρμπίνο. Η Κλαυδία γεννήθηκε στο Φονταινεμπλώ, αλλά επειδή θεωρήθηκε ότι είχε συλληφθεί στο Σατώ ντ'Ανέ (Chateau d'Anet), απεκαλείτο στο βασίλειο «Mademoiselle d'Anet», ένα παρωνύμιο που δυσαρέστησε τη μητέρα της.Η Κλαυδία ανατράφηκε μαζί με την αδελφή της Ελισάβετ, μελλοντική βασίλισσα της Ισπανίας, και τη μελλοντική νύφη της, τη Μαρία της Σκωτίας. Τα βασιλικά παιδιά τέθηκαν υπό την φροντίδα του Ζαν ντ'Ουμιέρ και της συζύγου του Φρανσουάζ ντ'Ουμιέρ, με τις εντολές της Νταϊάνας του Πουατιέ. Η Κλαυδία υπήρξε κληρονόμος των ελαττωματικών χαρακτηριστικών, που η Αικατερίνη φέρεται να μετέδωσε σε όλα τα παιδιά της, με εξαίρεση τηνΜαργαρίτα. Υπέφερε από κύφωση και είχε ένα στραβό πόδι, ενώ κατά τη διάρκεια τής παιδικής της ηλικίας ήταν συχνά ευάλωτη σε διάφορες παιδικές ασθένειες.Στις 19 Ιανουαρίου 1559, στην ηλικία των 11 ετών, παντρεύτηκε τον Κάρολο Γ΄ δούκα της Λωρραίνης στον καθεδρικό ναό της Παναγίας των Παρισίων. Ο γάμος διοργανώθηκε ως συμβολική ένωση ειρήνης μεταξύ Γαλλίας και Λωρρένης, αφού ο Κάρολος Γ΄ είχε περάσει την παιδική του ηλικία ως όμηρος στο γαλλικό βασίλειο. Η Κλαυδία αναχώρησε στη Λωρραίνη με τον σύζυγό της στα τέλη του 1559, λίγο πριν την αναχώρηση της αδερφής της Ελισάβετ στην Ισπανία και της θείας της, Μαργαρίτας, στη Σαβοΐα. Ο γάμος της Κλαυδίας και του Καρόλου χαρακτηρίστηκε ευτυχισμένος. Η Κλαυδία ήταν η αγαπημένη της μητέρας της, η οποία την επισκεπτόταν περιστασιακά στη Λωρραίνη. Η Αικατερίνη απολάμβανε να βλέπει τα εγγόνια της από την Κλαυδία και επίσης συμπαθούσε πολύ τον γαμπρό της, Κάρολο. Η Αικατερίνη ήταν, για παράδειγμα, παρούσα στο Bar-le-Duc για το βάπτισμα του πρωτότοκου γιου της Κλαυδίας, Ερρίκου. Η απόσταση μεταξύ Γαλλίας και Λωρραίνης είναι τόσο μικρή, που η Κλαυδία θα έκανε επίσης συνεχείς επισκέψεις στη μητέρα της και στο γαλλικό βασίλειο, μερικές φορές μαζί με τον σύζυγο και τα παιδιά της. Η Κλαυδία παρακολούθησε το γάμο μεταξύ του Ερρίκου της Ναβάρρας και της αδελφής του Mαργαρίτας στο Παρίσι τον Αύγουστο του 1572. Το βράδυ της Σφαγής, η Κλαυδία ήταν προφανώς ενημερωμένη ότι έπρεπε να γίνει σφαγή εναντίον του συζύγου της αδερφής της και των ακολούθων του. Η Μαργαρίτα των Βαλουά περιγράφει ότι η Κλαυδία είχε δάκρυα στα μάτια της και προσπάθησε να την σταματήσει από το να φύγει από τη μητέρα τους, όταν η Μαργαρίτα επρόκειτο να πάει στην αίθουσα του συζύγου της. Η Μαργαρίτα περιγράφει ότι η Κλαυδία την κράτησε από το χέρι και την παρακαλούσε να μην φύγει: ήταν αντίθετη από τη μητέρα τους, που προειδοποίησε την Κλαυδία να μην πει τίποτα στη Μαργαρίτα. Η Κλαυδία είπε στη μητέρα τους ότι δεν ήταν σωστό να στείλει τη Μαργαρίτα να "θυσιαστεί", καθώς θα κινδύνευε να γίνει στόχος, αλλά η Αικατερίνη απάντησε ότι η Μαργαρίτα θα ήταν ασφαλής, αν το ήθελε ο Θεός, ότι θα προκαλούσε καχυποψία εάν δεν πήγαινε, και στη συνέχεια είπε στη Μαργαρίτα να φύγει, κάτι που έκανε την Κλαυδία να κλάψει. Μετά τη σφαγή η Μαργαρίτα βρήκε καταφύγιο στο δωμάτιο της Κλαυδίας.Ο Brantôme έδωσε την ακόλουθη περιγραφή της Κλαυδίας: «Στην ομορφιά της μοιάζει με τη μητέρα της, με τη γνώση και την ευγένεια της μοιάζει με τη θεία της · και ο λαός της Λωρραίνης την αγαπούσε. Στην πραγματικότητα, με το θάνατό της ο λαός ήταν λυπημένος και ο Δούκας της Λωρραίνης ήταν τόσο θλιμμένος που, αν και ήταν νέος όταν χήρευσε, δεν παντρεύτηκε ξανά, λέγοντας ότι δεν θα μπορούσε ποτέ να την βρει μια όπως αυτήν. [...] Εν συντομία, ήταν μια αληθινή πριγκίπισσα της Γαλλίας, έχοντας καλό μυαλό και όντας ικανή, βοήθησε τον σύζυγό της, Δούκα της Λωρραίνης, στην κυβέρνηση των θησαυρών και των αρχηγείων του». Η Κλαυδία πέθανε κατά τον τοκετό το 1575 στην ηλικία των 27. Ο Brantôme έγραψε ότι "πέθανε στη γέννα, ενώ την ξεγεννούσε μια γριά Γαλλίδα μαία, μια μεθυσμένη, στην οποία είχε περισσότερη εμπιστοσύνη απ' ότι σ' οτιδήποτε". Η Κλαυδία και ο σύζυγός της είχαν εννέα παιδιά: Ερρίκος Β΄ της Λωρραίνης Χριστίνα της Λωρραίνης, παντρεύτηκε τον Φερδινάνδο Α΄ των Μεδίκων, είχαν τέκνα Κάρολος της Λωρραίνης, επίσκοπος Αντουανέτα της Λωρραίνης παντρεύτηκε τον Ιωάννη Γουλιέλμο του Γύλιχ-Κλέβης-Μπεργκ, χωρίς τέκνα. Άννα της Λωρραίνης, πέθανε 7 ετών Φραγκίσκος Β΄ της Λωρραίνης Αικατερίνη της Λωρραίνης, ηγουμένη. Ελισάβετ της Λωρραίνης, παντρεύτηκε τον Μαξιμιλιανό Α', εκλέκτορα της Βαυαρίας, χωρίς τέκνα. Κλαυδία της Λωρραίνης, πέθανε 1 έτους Υπάρχει ένας χαρακτήρας στο show CW, Reign που ονομάζεται Κλαυδία. Απεικονίζεται από τη βρετανίδα ηθοποιό Ρόουζ Ουίλιαμς. Ωστόσο, ο χαρακτήρας απεικονίζεται ως όμορφη και κακομαθημένη και έχει περισσότερα κοινά με την νεώτερη αδελφή της Κλαυδίας, Μαργαρίτα. Medici Archive Project